Goude feur-emglev Angers (851), e teu Naoned e Breizh evit un hanter kant bloaz benak. Erispoe, roue Breizh, a teu da vezañ kont Naoned hag a vo kemeret gant e vreur Salomon da choude. Pa varvas Salomon e savas cheu etre Gurvan, kont Roazhon ha mabeg Erispoe, ha Paskweten, kont Gwened ha mabeg Salomon, a-benn pakout an tron. Paskweten a vo kont Naoned, met ne renkas ket e gudenn gant Gurvan evit gouzout piv a renno Breizh. E vreur Alan ar Bras, bet kont Naoned e 877, a teuio da vezañ roue Breizh tro 890 betek e varv e 907.